text: बास्केटबॉल, नेटबॉल, डॉजबॉल, वॉलीबॉल और लैक्रोस की पहचान ऐसे गेंद के खेल के रूप में की गई है, जिसका आविष्कार उत्तरी अमेरिका द्वारा किया गया। गेंद के अन्य खेल, जैसे बेसबॉल और कनाडाई फुटबॉल का सम्बन्ध राष्ट्रमंडल देशों, यूरोप, एशिया या अफ़्रीका से है। यद्यपि अभी तक कोई प्रत्यक्ष प्रमाण नहीं है कि बास्केटबॉल का विचार प्राचीन मेसोअमेरिकन बॉलगेम से आया, तथापि इस खेल का ज्ञान नाइस्मिथ की खोज से कम से कम 50 साल पहले से जॉन लॉयड स्टीफ़ेन्स और अलेक्ज़ेंडर वॉन हम्बोल्ट के लेखन में उपलब्ध था। स्टीफ़ेन्स के कार्य, विशेषकर जिसमें फ़्रेडरिक कैथरवुड द्वारा चित्र भी शामिल थे, 19वीं सदी में अधिकांश शिक्षण संस्थानों में उपलब्ध थे और इनका प्रसार व्यापक रूप से लोकप्रिय भी था।